ভয়াবহ ভূমিকম্প ফিলিপিন্সে! মৃত ৩৯

ওয়েব ডেস্ক : ভয়াবহ ভূমিকম্পে (Earthquake) কেঁপে উঠল ফিলিপিন্স (Philippines)। কম্পনের মাত্রা ছিল ৬.৯। এর জেরে ৩৯ জন প্রাণ (Death) হারিয়েছেন বলে জানা যাচ্ছে। ঘটনায় আহত হয়েছেন আরও ১৪০ জন। কম্পনের তীব্রতা এতটাই ছিল যে একাধিক ঘরবাড়ি ভেঙে পড়া। বহু মানুষ তার নিচে চাপা পড়েন বলে খবর। মৃতের সংখ্যা আরও বাড়তে পারে বলে আশঙ্কা করা হচ্ছে।

জানা যাচ্ছে, এই ভূমিকম্পের (Earthquake) কেন্দ্রস্থল ছিল ফিলিপিন্সের ((Philippines)) বোগো শহর থেকে ১৭ কিলোমিটার উত্তর-পূর্বে। আর সেই অঞ্চলে প্রায় ৯০ হাজার মানুষ বসবাস করেন। যার ফলে সেখানে ব্যাপক ক্ষয়ক্ষতি হয়েছে বলে খবর। বোগো শহরেই ১৪ জনের মৃত্যু হয়েছে বলে জানা যাচ্ছে। এই কম্পনের কারণে পাহাড়ের দিকে ভূমিধসও নামে। যার কারণে ধ্বংসস্তুপের নীচে বহু মানুষের আটকা থাকার আশঙ্কা করা হচ্ছে।

আরও খবর : বাজেট বিল নিয়ে অচলাবস্থা, ৬ বছর পর ফের শাটডাউন আমেরিকার কোষাগার

প্রসঙ্গত, প্রশান্ত মহাসাগরীয় ‘রিং অফ ফায়ার’-এ অবস্থিত ফিলিপিন্স। যার কারণে এখানে মাঝেমধ্যেই ভূমিকম্প (Earthquake) অনুভূত হয়। জানা যাচ্ছে, এই কম্পন রাতে হওয়ার কারণে বহু মানুষ তা বুঝতে পারেননি। যার কারণে হঠাৎ কম্পনে বহু মানুষের মৃত্যুর খবর পাওয়া যাচ্ছে। এই সংখ্যা আরও বাড়তে পারে বলে আশঙ্কা করা হচ্ছে।

কম্পনের মাত্রা এতো তীব্র ছিল যে, সুনামির সতর্কতা জারি করা হয়েছিল ফিলিপাইন ইনস্টিটিউট অফ ভলকানোলজি অ্যান্ড সিসমোলজি-র তরফে। কিন্তু তা পরে প্রত্যাহার করা হয়। অন্যদিকে, সম্প্রতি টাইফুন রাগাসার কবলে পড়েছিল ফিলিপিন্স। যার জেরে বহু মানুষ প্রাণ হারিয়েছিলেন। সেই ভয়াবহতা কাটার আগে ভূমিকম্পে কেঁপে উঠল ফিলিপিন্স (Philippines)।